Here is a page extracted from Wikipedia that may contain CSS, HTML, and a lot of unformatted text.

Title: Crencha (montanyas)
Content: En aragonés, a crencha d'un mont, una sierra u un sarrato ye una corona prolargada y libre d'arbolera arredol d'a punta u a loma superior, coincidindo alto u baixo con a zona de mayor altitut y dificil acceso, y que fa de dorsal entre dos versants  evidents.

A crencha puet estar sin vechetación arboria porque a causa de l'altitut no se'n faiga u, por contra, porque sía de lastras a causa de la mayor erosión. Bellas vegadas a penya se fa vistable, por o cual no pocas vegadas se documenta l'uso d'a parola crencha pa referir-se a la penya despullada y prolargada en o espinazo d'una sierra, u simplament una formación de penya que destaca contra la resta d'a montanya y que s'apareix de dificil u cuasi imposible acceso.

En Aragón en son eixemplos a crencha d'Estatás, a crencha de Tempestaz, a crencha de Creuenya u a crencha d'Ixalenques entre atras.

Referencias

Se veiga tamién 
Corona (montanyas).
Fitero.
Ralla (cheomorfolochía estructural).

Cheografía